CELEX: 62007TN0045
Language: el
Date: 2007-02-16 00:00:00
Title: Υπόθεση T-45/07: Προσφυγή της 16ης Φεβρουαρίου 2007 — Unipetrol κατά Επιτροπής

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/49
            
         Προσφυγή της 16ης Φεβρουαρίου 2007 — Unipetrol κατά Επιτροπής
   (Υπόθεση T-45/07)
   (2007/C 82/103)
   Γλώσσα διαδικασίας: η αγγλική
   Διάδικοι
   
      Προσφεύγουσα: Unipetrol a.s. (Πράγα, Τσεχική Δημοκρατία) (εκπρόσωποι: J. Matejcek και I. Janda, lawyers)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την προσβαλλόμενη απόφαση εν όλω ή εν μέρει, τουλάχιστον κατά το μέρος που αφορά την Unipetrol.
            
         
               —
            
            
               άλλως, να ασκήσει την πλήρη δικαιοδοσία του· και
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί την ακύρωση της απόφασης C(2006) 57000, τελικό, της Επιτροπής, της 29ης Νοεμβρίου 2006, στην υπόθεση COMP/F/38.638 — καουτσούκ στυρολίου-βουταδιενίου από πολυμερισμό γαλακτώματος, με την οποία η Επιτροπή έκρινε ότι η προσφεύγουσα, μαζί με άλλες επιχειρήσεις, παρέβη το άρθρο 81 ΕΚ και το άρθρο 53 της Συμφωνίας για τον Ευρωπαϊκό Οικονομικό Χώρο, καθορίζοντας ενδεικτικές τιμές, μοιράζοντας την πελατεία μέσω συμφωνιών περί μη επιθέσεως και ανταλλάσσοντας πληροφορίες αναφορικά με τις τιμές, τους ανταγωνιστές και τους πελάτες.
   Προς στήριξη της προσφυγής της, η προσφεύγουσα ισχυρίζεται ότι η Επιτροπή:
   
               —
            
            
               διέπραξε σφάλμα εκτιμήσεως απορρίπτοντας τον ισχυρισμό ότι η κατοχή από την προσφεύγουσα όλων των μετοχών της εταιρίας Kaucuk ήταν καθαρά οικονομικής φύσης ή, εναλλακτικά, διέπραξε πρόδηλο σφάλμα εκτιμήσεως απορρίπτοντας τον ισχυρισμό ότι η Kaucuk έδρασε στην αγορά ως αυτόνομη μονάδα, χωρίς καμία παρέμβαση της προσφεύγουσας στις πωλήσεις και στην πολιτική αγοράς της Κaucuk αναφορικά με το καουτσούκ στυρολίου-βουταδιενίου από πολυμερισμό γαλακτώματος· και
            
         
               —
            
            
               πλανήθηκε νομικά προσάπτοντας την ίδια συμπεριφορά δύο φορές σε διαφορετικές μονάδες, ήτοι στην Kaucuk και στον μέτοχο της Kaucuk, την προσφεύγουσα.
            
         Οι λοιποί ισχυρισμοί και τα λοιπά κύρια επιχειρήματα που προβλήθηκαν από την προσφεύγουσα είναι όμοια ή συναφή με τα αντίστοιχα που προβλήθηκαν στην υπόθεση Τ-44/07, Kaucuk κατά Επιτροπής.